
AVIZ
asupra proiectului de Lege pentru aprobarea Ordonanţei de urgenţă a Guvernului nr. 111/2004 pentru modificarea şi completarea Legii nr.315/2004 privind dezvoltarea regională în România
               În conformitate cu prevederile art. 89 şi 108  din Regulamentul Camerei Deputaţilor, republicat , Comisia juridică, de disciplină şi imunităţi a fost sesizată, spre dezbatere şi avizare,în procedură de urgenţă, cu proiectul de  Lege pentru aprobarea Ordonanţei de urgenţă a Guvernului nr. 111/2004 pentru modificarea şi completarea Legii nr.315/2004 privind dezvoltarea regională în România, trimis cu adresa nr. P.L.X- 30 din 14 februarie 2005, înregistrat  sub nr. 31/74 din 15 .02. 2005.


Camera Deputaţilor este  Cameră  decizională.
           Senatul, în şedinţa din 7 februarie 2005, a adoptat proiectul de lege.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  16 februarie 2005.


Membrii comisiei au examinat proiectul de lege supus aprobării, expunerea de motive la proiectul de lege şi avizul favorabil al Consiliului Legislativ nr.2056 din 17.11.2004.

În urma dezbaterilor, comisia a hotărât, în unanimitate, avizarea favorabilă a proiectului de lege în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinară.

PREŞEDINTE,
                                                      Sergiu Andon
Consilier

